Den Vest-Sjællandske Avis, 1835-08-07
Blandt de Dræbte nævnes General Lachasse v. Verigui, Capitain Villatte, Oberst=Lieutenant Rieussee og 4 Grenadere af den 8de Legion af Nationalgarden; desuden 6 Andre, hvis Navne man endnu ikke veed. Saarede og tildeels farligt, ere blandt andre Generalerne Heimez, Colbert, Pelet og Blin; Oberst Raffe, som allerede den 28de om Aftenen døde af sine Saar, Captain Marion af Nationalgarden. Tumulten blev forstørret ved det at flere Heste styrtede, hvoriblandt Marskal Mortiers. Kongen, hvis Arm blev streifet af en Kugle og hvis Hest blev saaret i Halsen, beholdt sin Rolighed og reed til det Huus; hvorfra Explosionen kom. Da den første Tumult havde lagt sig, saa forsatte Toget sin Vei under Fryderaab over at Kongens Liv var bleven reddet, og Trudsler om Hævn over Morderne. Ligene og de Saarede bleve bragte til Kaffehuset Ture, hvor de sidste erholdt Lægens Biestand. Man havde seet en Røg stige op af Huset Nr. 50 Boulevard du Temple. Den nederste Etage i dette Huus beboes af Viinhandleren Parault. Hver Etage bestaaer af et eneste Værelse, som oplyses af et eneste Vindue. Huset blev straxt omringet og alle Personer deri arresterede. Værelset hvori Maskinen stod, var meget lidet; Maskinen var meget godt udarbeidet, og indeholdt 25 Flinteløb; Morderen blev strax grebet; han havde for 3 Maaneder siden leiet Værelserne i 2den og 3die Etage af Eieren. Han hedder Auguste Girard og synes at være 24 Aar gammel. Han havde gjort Forberedelser til at tage Flugten ved et Reeb, som var bundet til det bageste Vindue i hans Værelse. Ved det at nogle af Flinteløbene sprang i det Øjeblik Explosionen gik af saa var han bleven saaret paa Panden, Halsen og Læberne; desuagtet nedlod han sig ved Rebet af Vinduet. Politiebetienterne saae ham og han blev paa greben i en Naboehave, i hvilken han var sprunget ned af en Muur, og bragt til Conciergeriet. Jndenlandskministeren, Politie=Præfecten og andre Magistratspersoner begave sig hen til Huset; i Værelset fandt de røgende Levninger af Helvedes=Maskinen, en Halmseng og et tændt Lys. Kongens Liv blev maaskee allene reddet ved at Explosionen gik 1/2 Sekund for sildig af De Trufne vare alle i samme Række som Marskal Mortier, ganske tæt bag ved Kongen og Prinserne. Efterretningen om Forbrydelsen udbredte sig hurtig igiennem Hovedstaden og satte alle i den største Bevægelse. General Rumigny, Kongens Adjutant, reed strax afsted til Ven domme Pladsen for at beroelige Dronningen, som var bleven tilbage i Justits=Kancelliets Bygning. Den udvortes Rolighed blev ikke forstyrret. Den almindelige Afskye for Forbrydelsen, tilveiebragte, at Kongen blev modtaget med Enthusiasme af Soldaterne og Nationalgarderne. Man hørte fra alle Sider, Kongen leve, Ned med Morderne. Man bad Kongen om at afbryde Mønstringen og strax at vende tilbage til Slottet; men saa rørt han end var ved hine Tildragelser, og især ved sin gamle Vens Død, saa vægrede han sig dog derved. Da man yttrede Frygt for Kongen, især da hans Hest styrtede, saa svarede han: Jeg har ikke taget nogen Skade, men min stakkels Kammerat har ikke været saa heldig; han saae derved rørt hen paa Marskallen. Ogsaa Prinserne udviste megen Aandsnærværelse. Forbryderen har bekiendt, at han ikke har nogen Medskyldige, men to hvide Hatte af forskiellig Skikkelse, som man fandt i Værelset, opvække Mistanke om, at han har Medvidere. Han havde skiult Maskinen bag Jalousier, og trak dem først fra i det Øieblik Kongen reed forbie. Som det synes havde han ikke beregnet den Tid som det tog at lukke Vinduet op og at han har derved forfeilet sin Hensige. Alle Flinteløbene gik paa eengang løs, i ethvert af dem vare i det mindste 6 Kugler, 5 af dem sprang med en saadan Magt, at Væggene i Værelset bleve stærkt beskadigede. En Avis siger, at Forbryderen, var død om Natten; men andre benægte det, og troe, at han vel overlever sine Saar. Ministeren Hr. Thiers var saa nær ved Marskal Mortier da denne blev skudt, at han blev bestænket af hans Blod. En Kugle skal have truffet Hertugen af Broglie paa Kraven. Man fortæller at Marskal Mortiers Familie skal have bedet ham om, formedelst Heden og Anstrængelserne ikke at indfinde sig ved Revuen; men at han har svaret, med Hensyn til de Rygter der i nogle Dage vare i Omløb om et Attentat mod Kongens Liv, nei jeg maa afsted; thi jeg er stor af Vært og kan maaskee tiene Kongen til Bedækning. Den 28 var der et stort Middagsmaaltid i Tuillerierne paa 215 Couverts, efterat Attentaret var begaaet. Kongen var roelig, men yttrede en dyb Kummer over Mortiers Død; Han og Dronningen forlode deres Giæster paa en kort Tid for at besøge Mortiers Enke. Mange Gesandte, Deputerede og Embedsmænd giorde deres Opvartning i Tuillerierne.